  Туспуктэм: Россиысь биатлонистъёслэн огазеяськонзылэн пресс-службаез (Евгений Тумашов) Наталия Сильвестрова Удмуртиысь биатлонист Александр Корнев биатлонъя Россилэн чемпионатлэн нырысетӥ нуналаз суперспринтын куинетӥ инты басьтӥз. Ӵошатскон 11-тӥ толшоре Чайковскын ортчиз. Со сярысь элькунысь физкультурая но спортъя министерстволэн пресс-службаез ивортӥз. Спортсмен вить мишеньзэ ворсаны ӧз быгаты но вормисьлы 4 секунд келяз. Россилэн чемпионэз Ямало-Ненец автономной округысь Александр Бектуганов луиз (20:31.4), ӵапак Чайковскын вордскем спортсменлы кык мишеньзэ ворсамтэез ӧз люкеты. Азвесь медаль Башкортостанысь Эдуард Латыпов басьтӥз, со сизьым мишенез ворсаны ӧз быгаты но вормисьлэсь 3.3 секундлы бере кылӥз. Биатлонъя Россилэн чемпионатэз 14-тӥ толшорозь мыноз. Спортсменъёсты командаен ӵошатскон но бадӟым масс-старт возьмало на. Тодэ вайытом, 18-21 толшоре «Ижевская винтовка» ӵошатскон (0+) ортчоз. Радъясьёс висисьёслы интыос но парковкаос тросгес дасязы. Ватсалом, Удмуртиын «Лыжня России» ӵошатсконъёсы (0+) пыриськон понна Госуслуги пыр гожтӥськыны луэ. Тегъёс: Спорт Биатлон ӵошатсконъёс Удмуртия  